Natura Hellas: Συνάντηση συλλογικοτήτων Βόρειας Ελλάδας για την εναλλακτική διαχείριση των απορριμμάτων
Επιβεβαιώθηκε, για μια ακόμη φορά, ο αντικοινωνικός, αντιπεριβαλλοντικός, αντιοικονομικός και φιλοεργολαβικός χαρακτήρας του μοντέλου διαχείρισης που επιχειρείται να επιβληθεί. Ένα μοντέλο στηριγμένο στο συγκεντρωτισμό των μονάδων επεξεργασίας, στην αφύσικη διαστασιολόγησή τους, στον προσανατολισμό στην ενεργειακή αξιοποίηση – καύση, στο υψηλό κόστος κατασκευής και λειτουργίας και στην πλήρη ιδιωτικοποίηση του συστήματος διαχείρισης. Όπως προκύπτει και από τους διαγωνισμούς, με τη μέθοδο ΣΔΙΤ, που βρίσκονται σε εξέλιξη και στη Β. Ελλάδα (Δυτική Μακεδονία, Σέρρες, Αλεξανδρούπολη), αλλά και από αυτούς που προετοιμάζονται (ΒΔ και ΝΑ Θεσσαλονίκη).
Καταρρίφθηκε ο μύθος ότι η εξέλιξη είναι προδιαγεγραμμένη, επειδή η κυβέρνηση και πολλές περιφέρειες προχωρούν σε διαγωνισμούς – καρμπόν για την κατασκευή και την ανάθεση της λειτουργίας υποδομών διαχείρισης με τη φιλοσοφία που περιγράφηκε. Σημειώθηκε ότι, ακόμη, δεν υπάρχει πουθενά οριστική κατακύρωση έργου. Υπάρχει, συνεπώς, η δυνατότητα να ανατραπεί αυτό το σχέδιο. Με την προϋπόθεση ότι θα υπάρξει ένας συνδυασμός δυναμικών κοινωνικών και πολιτικών δράσεων, που θα βάλει σε «κίνηση» και την αυτοδιοίκηση και θα έχει στόχο:
Πρωτοβουλία συνεννόησης για τη διαχείριση των απορριμμάτων (ΠΡΩΣΥΝΑΤ) http://prosynat.blogspot.gr – prosynat@gmail.com
Πρωτοβουλία για την Κοινωνική Διαχείριση των Απορριμμάτων (ΠΚΔΑ) http://diapor.blogspot.gr – kdiapor@yahoo.gr
Αναρτήθηκε από ecoPelion στις 13:22